Orolmirzo Safarov jonli ijrodagi yakkaxon konsert dasturini taqdim etadi

O‘zbekiston xalq hofizi Orolmirzo Safarov “Turkiston” san’at saroyida jonli ijroda bo‘lib o‘tadigan konsert dasturini taqdim etadi. Bu haqda Orolmirzo Safarov jurnalist Feruz Muhammadga bergan intervyusida aytib o‘tdi.

“Turkiston” san’at saroyida 22—23-mart kunlari jonli ijroda “Ko‘ngil sog‘inchi” deb nomlangan navbatdagi konsert dasturimizni taqdim qilmoqdamiz. Bungacha ikki marotaba, ilk marta 1998-yilning fevral oyida “Turkiston” san’at saroyida, 2002-yilning 5—6-aprel kunlari Milliy akademik drama teatrida jonli ijroda konsert dasturlarimizni taqdim qilganmiz. Konsertda tayyorgarlik ishlari 10-fevral kunidan boshlanadi.
Orolmirzo Safarov, O‘zbekiston xalq hofizi